Document ID: /roh_data/filtered/fineweb-2-filterrobots_roh.jsonl.gz/23856

Dus ferms gea's a Vaz
- Dumengia, 27.9.2015, 15:07
Il suveran da Vaz ha ditg gea a l'urna da prolungar il contract dal bus gratuit da Lai per ulteriurs 5 onns. Quai cleramain cun 438 cunter 25 vuschs. Plinavant ha il suveran er approvà cleramain ils statuts da la regiun Alvra cun 334 cunter 68 vuschs.
Il bus da sport a Lai ha ina lunga tradiziun. El è tschertgà tant tar ils turists sco era tar ils indigens e la purschida è vegnida meglierada ils ultims onn. Il 2010 aveva il suveran approvà il contract dal bus cun l'interpresa PostAuto Schweiz. Quest contract va a fin d'atun.
Cun la revisiun parziala da la constituziun chantunala ha il suveran grischun approvà il mars 2012 la refurma dal territori. Cun questa datti davent il 1.1.2016 las regiuns enstagl dals cirquits. Vaz tutga tar la regiun Alvra ed il suveran ha approvà cleramain ils statuts da questa regiun.
RR novitads 15:00